Röntgentutkimus POT

|  |  |
| --- | --- |
| Kuvaus: | Luuston, keuhkojen ja vatsan alueen natiiviröntgentutkimus |

**TUTKIMUKSEEN VALMISTAUTUMINEN**

Ennen röntgentutkimusta voit syödä ja juoda normaalisti. Tämä ohje koskee ns. tavallista röntgenkuvausta, esim. keuhkojen, luuston tai vatsan röntgenkuvausta. Huomioi mikäli samalle päivälle on varattu muita tutkimuksia.

Pukeudu tutkittavan alueen mukaan helposti riisuttaviin vaatteisiin ja poista kuvattavalta alueelta korut.

Röntgentutkimuksen annostietojen keräämistä varten röntgenhoitaja kysyy tarvittaessa pituuden (cm) ja painon (kg).

Jos tiedät tai epäilet olevasi raskaana, ota yhteyttä mieluiten etukäteen hoitavaan yksikköön tai viimeistään röntgenin henkilökuntaan ennen tutkimusta.

**TUTKIMUKSEN KULKU**

Tutkimus kestää yleensä korkeintaan 30 min riippuen röntgenkuvien määrästä. Röntgenissä kuvataan myös päivystyspotilaita, mikä saattaa pidentää odotusaikaa ja aiheuttaa ruuhkaa. Varaa käyntiin riittävästi aikaa.

Röntgensäteillä tehtävä tutkimus on kivuton.

**MUUTA HUOMIOITAVAA**

Lapsen ja apua tarvitsevan aikuisen mukana olisi hyvä olla 1-2 saattajaa, joita voidaan pyytää avustamaan kuvauksen aikana. Avustavan henkilön tulee olla 18 vuotta täyttänyt, eikä hän saa olla raskaana.

Tutkimus sisältyy poliklinikka- ja hoitopäivämaksuun.

Lisätietoa säteilystä, röntgensäteilyn vaikutuksista sekä eri tutkimusten säteilyaltistuksesta saa internetistä

[www.tutkimukseen.fi](http://www.tutkimukseen.fi)

[www.stuk.fi](http://www.stuk.fi/)

**TUTKIMUKSEN JÄLKEEN**

Röntgentutkimuksen tuloksen saat hoitavalta lääkäriltä.

**YHTEYSTIEDOT**

Röntgen 1, toimisto puh. 017 173322

arkisin klo 8:00 – 14:30.